pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงมหาดไทย รับมอบเครื่องดื่มวิตามินซ่า BK จากเครือเจริญโภคภัณฑ์ เพื่อสนับสนุนภารกิจด้านการแก้ไขปัญหาสถานการณ์โควิด-19 ในการช่วยเหลือประชาชนและหน่วยงานต่าง ๆ
วันศุกร์ที่ 24 ธันวาคม 2564
ปลัดกระทรวงมหาดไทย รับมอบเครื่องดื่มวิตามินซ่า BK จากเครือเจริญโภคภัณฑ์ เพื่อสนับสนุนภารกิจด้านการแก้ไขปัญหาสถานการณ์โควิด-19 ในการช่วยเหลือประชาชนและหน่วยงานต่าง ๆ
ปลัดกระทรวงมหาดไทย รับมอบเครื่องดื่มวิตามินซ่า BK จากเครือเจริญโภคภัณฑ์ เพื่อสนับสนุนภารกิจด้านการแก้ไขปัญหาสถานการณ์โควิด-19 ในการช่วยเหลือประชาชนและหน่วยงานต่าง ๆ
วันนี้ (24 ธ.ค. 64) เวลา 11.00 น. ที่สํานักงานศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.มท.) อาคารศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย รับมอบเครื่องดื่มวิตามินซ่า BK จํานวน 24,000 กระป๋อง จากกลุ่มธุรกิจการค้าระหว่างประเทศและกลุ่มธุรกิจพืชครบวงจร (ข้าวโพด) เครือเจริญโภคภัณฑ์ ในนามของ “ข้าวตราฉัตร” โดยมี นายชนะ เหล่าวีระกุล ประธานคณะผู้บริหาร ธุรกิจขนส่งภายในประเทศและธุรกิจขนส่งระหว่างประเทศ กลุ่มธุรกิจการค้าระหว่างประเทศ เครือเจริญโภคภัณฑ์ และนายเทียนชัย จูพัฒนกุล ผู้ช่วยกรรมการผู้จัดการ ด้านกิจกรรมเพื่อสังคม เป็นผู้มอบ เพื่อสนับสนุนภารกิจของกระทรวงมหาดไทยในการแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) และภารกิจของสมาคมแม่บ้านมหาดไทย ในการขับเคลื่อนโครงการร่วมใจสู้ภัยโควิด – 19 เพื่อช่วยเหลือประชาชนและหน่วยงานต่าง ๆ
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทย โดยศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) ได้ขับเคลื่อนภารกิจในการป้องกันและแก้ไขสถานการณ์การแพร่ระบาดของโรคโควิด-19 มาอย่างต่อเนื่อง โดยเฉพาะอย่างยิ่งด้านการประสานและบูรณาการการปฏิบัติร่วมกันของผู้ว่าราชการจังหวัดทุกจังหวัด และกรุงเทพมหานคร เพื่อการวางแผนและบูรณาการแก้ไขสถานการณ์ในระดับพื้นที่ ร่วมกับภาคีเครือข่ายต่าง ๆ ซึ่งการสนับสนุนเครื่องดื่มวิตามินซ่า BK จากกลุ่มธุรกิจการค้าระหว่างประเทศและกลุ่มธุรกิจพืชครบวงจร (ข้าวโพด) เครือเจริญโภคภัณฑ์ ในนามของ “ข้าวตราฉัตร” ในวันนี้ ถือเป็นการสนับสนุนของภาคีเครือข่ายในการร่วมเป็นส่วนหนึ่งเพื่อขับเคลื่อนการแก้ไขปัญหาสถานการณ์โควิด-19 โดยกระทรวงมหาดไทยจะได้นําไปส่งมอบให้กับหน่วยงานต่าง ๆ รวมทั้งมอบให้กับสมาคมแม่บ้านมหาดไทย เพื่อใช้ในการขับเคลื่อนโครงการร่วมใจสู้ภัยโควิด – 19 ในการช่วยเหลือและบรรเทาความเดือดร้อนของพี่น้องประชาชนตามวัตถุประสงค์ของกลุ่มธุรกิจฯ ดังพุทธศาสนสุภาษิตที่ว่า นิวตฺตยนฺติ โสกมฺหา : ผู้ที่มีใจการุณ ย่อมช่วยผู้อื่นให้หายโศกเศร้า
นายชนะ เหล่าวีระกุล ประธานคณะผู้บริหาร ธุรกิจขนส่งภายในประเทศและธุรกิจขนส่งระหว่างประเทศ กลุ่มธุรกิจการค้าระหว่างประเทศ เครือเจริญโภคภัณฑ์ กล่าวว่า กลุ่มธุรกิจการค้าระหว่างประเทศและกลุ่มธุรกิจพืชครบวงจร (ข้าวโพด) เครือเจริญโภคภัณฑ์ ในนามของ “ข้าวตราฉัตร” มีความยินดีที่ได้เป็นส่วนหนึ่งในการสนับสนุนการขับเคลื่อนภารกิจของกระทรวงมหาดไทยในการป้องกันและแก้ไขปัญหาสถานการณ์การแพร่ระบาดของโรคโควิด-19 รวมทั้งภารกิจของสมาคมแม่บ้านมหาดไทยในการดําเนินโครงการที่สําคัญเพื่อบรรเทาความเดือดร้อน ความทุกข์ยาก ของพี่น้องประชาชนที่ประสบปัญหาและได้รับผลกระทบจากสถานการณ์โควิด-19 และหวังเป็นอย่างยิ่งว่า กลุ่มธุรกิจฯ จะได้ร่วมเป็นภาคีในการสนับสนุนภารกิจของกระทรวงมหาดไทยในการบําบัดทุกข์ บํารุงสุข พี่น้องประชาชน ในอนาคตข้างหน้าเพื่อสร้างประโยชน์ให้แก่สังคมไทยต่อไป
รัฐบาลไทย-ข่าวทำเนียบรัฐบาล-คกก.โรคจากการประกอบอาชีพและสิ่งแวดล้อม เห็นชอบยกระดับบริการดูแลสุขภาพคนทำงาน ให้เป็นมาตรฐานเดียวกันทั้งภาครัฐและเอกชน
วันพุธที่ 6 กรกฎาคม 2565
คกก.โรคจากการประกอบอาชีพและสิ่งแวดล้อม เห็นชอบยกระดับบริการดูแลสุขภาพคนทํางาน ให้เป็นมาตรฐานเดียวกันทั้งภาครัฐและเอกชน
คกก.โรคจากการประกอบอาชีพและสิ่งแวดล้อม เห็นชอบ อนุบัญญัติภายใต้พระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ. 2562 การกําหนดมาตรฐานการให้บริการและขึ้นทะเบียนของหน่วยบริการอาชีวเวชกรรมและเวชกรรมสิ่งแวดล้อม ให้เป็นมาตรฐานเดียวกัน
คกก.โรคจากการประกอบอาชีพและสิ่งแวดล้อม เห็นชอบ อนุบัญญัติภายใต้พระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ. 2562 การกําหนดมาตรฐานการให้บริการและขึ้นทะเบียนของหน่วยบริการอาชีวเวชกรรมและเวชกรรมสิ่งแวดล้อม ให้เป็นมาตรฐานเดียวกันทั้งหน่วยงานภาครัฐและเอกชน เพื่อยกระดับบริการดูแลสุขภาพกลุ่มคนทํางานและประชาชน ให้ได้รับการดูแลรักษาอย่างทันท่วงที และมีประสิทธิภาพเพิ่มขึ้น
วันนี้ (6 กรกฎาคม 2565) ที่สถาบันบําราศนราดูร จ.นนทบุรี นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขเป็นประธานการประชุมคณะกรรมการควบคุมโรคจากการประกอบอาชีพและโรคจากสิ่งแวดล้อม ครั้งที่ 3/2565 โดยมีผู้แทนหน่วยงานที่เกี่ยวข้องเข้าร่วม โดย นายแพทย์โสภณกล่าวว่า ในวันนี้ที่ประชุมได้ร่วมกันพิจารณาและมีมติเห็นชอบ อนุบัญญัติภายใต้พระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ. 2562 ใน 3 เรื่องสําคัญ คือ 1.การกําหนดมาตรฐานการให้บริการของหน่วยบริการอาชีวเวชกรรม 2.การกําหนดมาตรฐานการให้บริการของหน่วยบริการเวชกรรมสิ่งแวดล้อม โดยมาตรฐานการให้บริการประกอบด้วย การบ่งชี้และประเมินความเสี่ยงของการเกิดโรคจากการประกอบอาชีพและโรคจากสิ่งแวดล้อม ตรวจสุขภาพตามปัจจัยเสี่ยง ตรวจสุขภาพให้เหมาะสมกับงาน ตรวจสุขภาพก่อนกลับเข้าทํางาน เฝ้าระวัง ป้องกัน และควบคุมโรค รวมทั้งการวินิจฉัยสาเหตุของโรค การรักษาพยาบาล การฟื้นฟูสมรรถภาพ และการเฝ้าระวังสุขภาพประชาชน และ3.การขึ้นทะเบียนของหน่วยบริการ โดยกําหนดให้หน่วยบริการฯ ขึ้นทะเบียนกับกรมควบคุมโรคหรือหน่วยงานอื่นใดของรัฐ ซึ่งหน่วยบริการจะต้องมีคุณสมบัติตามหลักเกณฑ์หรือเงื่อนไขตามที่กําหนด และประเมินมาตรฐานทุกๆ 3 ปี โดยหลักการทั้ง 3 อนุบัญญัติ ดังกล่าวจะนําไปใช้เป็นมาตรฐานเดียวกันในหน่วยบริการทั้งภาครัฐและเอกชน เพื่อยกระดับการดูแลเฝ้าระวังสุขภาพกลุ่มคนวัยทํางาน ให้ได้รับการดูแลรักษาอย่างทันท่วงที และมีประสิทธิภาพเพิ่มขึ้นโดยมอบให้กรมควบคุมโรคจะจัดทําคู่มือและแนวทางการดําเนินงานของหน่วยบริการ
นอกจากนี้ในที่ประชุมได้ติดตามความก้าวหน้าการดําเนินงานของอนุกรรมการด้านต่าง ๆ รวมทั้งกําหนดเป้าหมายในการจัดทําอนุบัญญัติภายใต้พระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ. 2562 ทั้งหมด 27 ฉบับ ให้แล้วเสร็จภายในปี 2566 ขณะนี้มีอนุบัญญัติที่มีผลใช้บังคับแล้ว จํานวน 10 ฉบับ อีกทั้งได้นําเสนอความก้าวหน้าการจัดทําแผนการเฝ้าระวัง การป้องกัน และการควบคุมโรคจากการประกอบอาชีพและโรคจากสิ่งแวดล้อมระดับชาติ (พ.ศ. 2564 - 2580) และแผนปฏิบัติการ (Action Plan) ภายใต้แผนฯระยะที่ 1 (พ.ศ. 2564 - 2565) และระยะที่ 2 (พ.ศ. 2566 - 2570) คณะรัฐมนตรีมีมติเห็นชอบต่อ (ร่าง) แผนฯ ดังกล่าวและให้หน่วยงานที่เกี่ยวข้องนําแผนไปดําเนินการต่อไป
**************************************6 กรกฎาคม 2565
รัฐบาลไทย-ข่าวทำเนียบรัฐบาล- โฆษกดีอีเอส เผย ข่าวปลอม ชุดตรวจโควิด-19 SGTi-flex COVID-19 Ag ได้รับอนุญาตจาก อย. ไทยแล้ว แนะประชาชนตรวจสอบข้อมูลผู้ขายที่ขึ้นทะเบียนแล้วจากเว็บไซต์ อย.
วันจันทร์ที่ 26 กรกฎาคม 2564
โฆษกดีอีเอส เผย ข่าวปลอม ชุดตรวจโควิด-19 SGTi-flex COVID-19 Ag ได้รับอนุญาตจาก อย. ไทยแล้ว แนะประชาชนตรวจสอบข้อมูลผู้ขายที่ขึ้นทะเบียนแล้วจากเว็บไซต์ อย.
โฆษกดีอีเอส เผย ข่าวปลอม ชุดตรวจโควิด-19 SGTi-flex COVID-19 Ag ได้รับอนุญาตจาก อย. ไทยแล้ว แนะประชาชนตรวจสอบข้อมูลผู้ขายที่ขึ้นทะเบียนแล้วจากเว็บไซต์ อย.
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส) กล่าวว่าจากการรับแจ้งเบาะแสการโฆษณาขายชุดตรวจโควิด-19ประเภทRapid Test AntigenหรือAntigen Test Kits (ATK)ทางออนไลน์และโซเชียลล่าสุดศูนย์ต่อต้านข่าวปลอมพบข่าวปลอมชุดตรวจโควิด-19 SGTi-flex COVID-19 Agได้รับอนุญาติจากอย.ไทยแล้ว
กรณีผลิตภัณฑ์ชุดตรวจโควิด-19ข้างต้นทางสํานักงานคณะกรรมการอาหารและยา(อย.)ได้ชี้แจงว่าชุดตรวจและน้ํายาที่เกี่ยวข้องกับการวินิจฉัยการติดเชื้อSARs- CoV-2 (เชื้อก่อโรคCOVID-19)แบบตรวจหาแอนติเจนชื่อSGTi-flex COVID-19 Agยังไม่ได้รับการอนุญาตจากสํานักงานคณะกรรมการอาหารและยา
ปัจจุบันชุดตรวจสําหรับโควิด-19ประเภทRapid Test AntigenหรือAntigen Test Kits (ATK)ที่ประชาชนสามารถเข้าถึงได้เองที่ขึ้นทะเบียนไว้กับอย.มีอยู่11ยี่ห้อโดยมีการประกาศรายชื่อบริษัทที่ขายได้สําหรับประชาชนบนเว็บไซต์อย.เพื่อให้ประชาชนสามารถเข้าไปตรวจสอบ
“มีข้อแนะนําจากอย.ในการใช้ชุดตรวจตรวจโควิด-19สําหรับประชาชนใช้ตรวจเองว่าจะต้องเป็นชนิดตรวจแอนติเจนที่ได้รับอนุญาตจากอย.โดยสามารถตรวจสอบได้ที่https://www.fda.moph.go.th/sites/Medical/SitePages/test_kit_covid19.aspxและควรใช้ภายใต้คําแนะนําของบุคลากรทางการแพทย์เพราะต้องมีเทคนิคในการเก็บตัวอย่างไม่ให้เกิดการบาดเจ็บและปนเปื้อนเชื้อโรคการหยดน้ํายาและการอ่านผลเพื่อความปลอดภัยของผู้ใช้และการแปลผลที่ถูกต้อง”
ทั้งนี้จากการรับแจ้งเบาะแสการโฆษณาขายชุดตรวจโควิด-19ประเภทRapid Test AntigenหรือAntigen Test Kits (ATK)ทางออนไลน์และโซเชียลล่าสุดศูนย์ต่อต้านข่าวปลอมได้ร่วมกับสํานักงานคณะกรรมการอาหารและยา(อย.)ตรวจสอบพบที่เข้าข่ายการกระทําความผิดจํานวน84รายผ่านเฟซบุ๊ก8รายอินสตาแกรม27รายทวิตเตอร์37รายและอื่นๆ12รายซึ่งได้มีการร่วมกับอย.ในการประสานงานและดําเนินการปิดกั้นและดําเนินการกับผู้กระทําความผิดตามกฎหมายนางสาวนพวรรณกล่าว
************
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ ชี้แจงรถโดยสารขาดระยะ
วันจันทร์ที่ 13 มิถุนายน 2565
องค์การขนส่งมวลชนกรุงเทพ ชี้แจงรถโดยสารขาดระยะ
พร้อมเร่งปรับปรุงแก้ไขภายใน 15 วัน
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่สื่อมวลชนได้นําเสนอข่าวกรณีเพจเฟซบุ๊กรถเมล์ไทยแฟนคลับ โพสต์ข้อความที่มีเนื้อหาสรุปได้ว่าในช่วงเวลา 20.00 น. ประชาชนต้องรอรถโดยสารประจําทางนานหลายชั่วโมง จึงต้องการให้หน่วยงานที่เกี่ยวข้องดําเนินการแก้ไข ซึ่งปัจจุบันองค์การขนส่งมวลชนกรุงเทพ (ขสมก.) มีรถโดยสารประจําการ จํานวน 2,885 คัน ลดลงจากเดิมประมาณ 200 คัน เนื่องจากสิ้นสุดสัญญาเช่ารถโดยสาร แต่ ขสมก. ไม่สามารถนํารถออกวิ่งให้บริการได้ทั้งหมด เพราะต้องสํารองรถโดยสาร 5% เผื่อสําหรับกรณีฉุกเฉิน ทําให้ ขสมก. มีรถโดยสารออกวิ่งในแต่ละวันเพียง 95% หรือวันละประมาณ 2,740 คัน นอกจากนี้ ขสมก. ยังขาดอัตรากําลังพนักงานขับรถโดยสารอีกกว่า 700 คน ส่งผลให้ ขสมก. มีอัตรากําลังพนักงานและจํานวนรถโดยสารไม่เพียงพอต่อการให้บริการ
อย่างไรก็ตาม ในช่วงเวลาหลัง 20.00 น. ยังคงมีรถโดยสารของ ขสมก. วิ่งให้บริการ ซึ่ง ขสมก. ไม่ได้มีการปรับลดเที่ยววิ่งจากสถานการณ์น้ํามันเชื้อเพลิงมีราคาสูงแต่อย่างใด แต่เนื่องจากในบางเส้นทางอยู่ระหว่างปรับปรุงการจัดเดินรถให้มีความสอดคล้องกับความต้องการของผู้ใช้บริการ อาทิ ความถี่ในการปล่อยรถ จํานวนเที่ยววิ่ง จํานวนรถโดยสาร และจํานวนพนักงานประจํารถทําให้เกิดปัญหาดังกล่าว จึงต้องขออภัยประชาชนผู้ใช้บริการในความไม่สะดวก ซึ่ง ขสมก. จะเร่งปรับปรุงแก้ไขปัญหาโดยเร็วที่สุด ซึ่งใช้เวลาประมาณ 15 วัน ทั้งนี้ ขสมก. ได้จัดทําแบบสอบถามออนไลน์ผ่าน QR Code ในการแจ้งเรื่องร้องเรียน หรือติชมการให้บริการของ ขสมก. โดยจะนําสติกเกอร์ QR Code ไปติดที่หลังเบาะที่นั่งบนรถทุกที่นั่ง และบริเวณต่าง ๆ ภายในรถโดยสารประจําทาง เพื่อรับฟังความเห็นของประชาชนให้เกิดความร่วมมือในการพัฒนาและปรับปรุง ขสมก. ให้ดียิ่งขึ้นต่อไป
รัฐบาลไทย-ข่าวทำเนียบรัฐบาล-โฆษกรัฐบาลแจง “ยิ่งลักษณ์” นายกฯ พร้อมพูดคุยกับทุกคน ฝากให้คิด คนมีคดีติดตัวทุกคนควรกลับเข้าสู่กระบวนการยุติธรรมเพื่อพิสูจน์ตัวเองหรือไม่
วันอังคารที่ 1 มีนาคม 2565
โฆษกรัฐบาลแจง “ยิ่งลักษณ์” นายกฯ พร้อมพูดคุยกับทุกคน ฝากให้คิด คนมีคดีติดตัวทุกคนควรกลับเข้าสู่กระบวนการยุติธรรมเพื่อพิสูจน์ตัวเองหรือไม่
โฆษกรัฐบาลแจง “ยิ่งลักษณ์” นายกฯ พร้อมพูดคุยกับทุกคน ฝากให้คิด คนมีคดีติดตัวทุกคนควรกลับเข้าสู่กระบวนการยุติธรรมเพื่อพิสูจน์ตัวเองหรือไม่ เผยสถานการณ์วิกฤตรัสเซีย-ยูเครน นายกฯ ติดตามใกล้ชิด กําชับหน่วยงานเกี่ยวข้องเตรียมแผนรองรับ
วันที่ 1 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ น.ส.ยิ่งลักษณ์ ชินวัตร อดีตนายกรัฐมนตรี ระบุว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ยินดีจะคุยกับตนเองหรือไม่ว่า ยืนยันว่าท่านนายกรัฐมนตรียินดีและพร้อมที่จะพูดคุยกับทุกคน ทุกฝ่ายอย่างเปิดเผย ตรงไปตรงมา เพราะทองแท้ย่อมไม่แพ้ไฟ แต่ฝากให้ น.ส.ยิ่งลักษณ์คิดด้วยว่า ผู้ที่มีคดีติดตัวทุกคนควรจะกลับเข้าสู่กระบวนการยุติธรรมเพื่อพิสูจน์ตัวเองหรือไม่ หากยังคิดว่าประเทศไทยคือบ้านเกิดเมืองนอน ทางที่ดี น.ส.ยิ่งลักษณ์ควรกล้าที่จะกลับมารับผิดชอบความผิดที่ตัวเองทําไว้กับประเทศเสียก่อน แล้วค่อยมาท้าทายคนอื่นว่ากล้าหรือไม่จะดีกว่า เพราะคนที่เป็นถึงอดีตนายกรัฐมนตรีนั้น ไม่ควรจะพูดในสิ่งที่แม้แต่ตัวเองก็ยังทําไม่ได้
นายธนกร กล่าวอีกว่า นายกรัฐมนตรีให้ความสําคัญต่อหลักกฎหมายและกระบวนการยุติธรรม เพราะเป็นหลักประกันของการสร้างความเป็นธรรมของสังคมที่เท่าเทียม โดยรัฐบาลได้กําชับให้เจ้าหน้าที่ยึดหลักการทําหน้าที่อย่างโปร่งใส เป็นธรรม ตรงไปตรงมา ให้ความเป็นธรรมกับทุกฝ่าย และต้องตอบคําถามสังคมได้ ส่วนกรณีที่สมาชิกพรรคเพื่อไทยดาหน้าออกมาวิพากษ์วิจารณ์รัฐบาลเรื่องการรับมือกับผลกระทบจากสถานการณ์วิกฤตรัสเซีย-ยูเครนนั้น คงเป็นความตั้งใจที่อยากจะดิสเครดิตรัฐบาล โดยใช้ประเด็นภายนอกมาเชื่อมโยงกับเรื่องภายใน ซึ่งในความเป็นจริงแล้ว ขณะนี้ทุกประเทศได้รับผลกระทบทั้งหมด เพียงแต่จะมากหรือน้อยแตกต่างกันไปตามบริบทของตน อย่างไรก็ตาม ในส่วนของรัฐบาลไทยนั้นขอย้ําว่า นายกรัฐมนตรีติดตามเรื่องนี้อย่างใกล้ชิด และสั่งการให้ทุกหน่วยที่เกี่ยวข้องเตรียมแผนรองรับไว้ โดยเฉพาะการสํารองพลังงาน และการรักษาระดับราคาสินค้า อัตราแลกเปลี่ยน การค้าและการลงทุน รวมทั้งมาตรการบรรเทาความเดือดร้อนของประชาชนด้วย
รัฐบาลไทย-ข่าวทำเนียบรัฐบาล-ก.อุตฯ สำนักงานสภานโยบายการอุดมศึกษาฯ และสมาคมยานยนต์ไฟฟ้าไทย ร่วมลงนามบันทึกความร่วมมือผลิตและพัฒนาบุคลากรด้านยานยนต์ไฟฟ้า และส่งเสริมการใช้ยานยนต์
วันพุธที่ 19 มกราคม 2565
ก.อุตฯ สํานักงานสภานโยบายการอุดมศึกษาฯ และสมาคมยานยนต์ไฟฟ้าไทย ร่วมลงนามบันทึกความร่วมมือผลิตและพัฒนาบุคลากรด้านยานยนต์ไฟฟ้า และส่งเสริมการใช้ยานยนต์
ลงนามบันทึกความร่วมมือผลิตและพัฒนาบุคลากรด้านยานยนต์ไฟฟ้า และส่งเสริมการใช้ยานยนต์พลังงานสะอาดในไทย
ก.อุตฯ สํานักงานสภานโยบายการอุดมศึกษาฯ และสมาคมยานยนต์ไฟฟ้าไทย ร่วมลงนามบันทึกความร่วมมือผลิตและพัฒนาบุคลากรด้านยานยนต์ไฟฟ้า และส่งเสริมการใช้ยานยนต์พลังงานสะอาดในไทย
วันนี้ (18 มกราคม 2565) เวลา 15.00 น. นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม นางสาวกาญจนา วานิชกร รองผู้อํานวยการสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ และนายกฤษฎา อุตตโมทย์ นายกสมาคมสมาคมยานยนต์ไฟฟ้าไทย ร่วมลงนามบันทึกความร่วมมือผลิตและพัฒนาบุคลากรด้านยานยนต์ไฟฟ้าและส่งเสริมการใช้ยานยนต์พลังงานสะอาดในประเทศไทย ณ สํานักงานคณะกรรมการการอาชีวศึกษา กระทรวงศึกษาธิการ
ซึ่งการลงนามบันทึกความร่วมมือดังกล่าวมีวัตถุประสงค์เพื่อร่วมกันส่งเสริมให้ประชาชนในประเทศไทยมีการใช้พลังงานสะอาดเพิ่มมากขึ้นเพื่อช่วยลดปัญหาที่ส่งผลกระทบต่อสิ่งแวดล้อม เช่น ปัญหาการกระจายของฝุ่นละอองขนาดเล็กในอากาศ (PM 2.5) ปัญหาโลกร้อนจากการเพิ่มขึ้นของปริมาณก๊าซคาร์บอนไดออกไซด์ในอากาศ ปัญหาเรื่องเสียงดังเกินมาตรฐาน ให้เป็นไปตามยุทธศาสตร์ชาติ นโยบายของรัฐบาล และแนวทางการดําเนินงานที่เกี่ยวข้อง พร้อมร่วมกันกําหนดเป้าหมายในการสนับสนุนการใช้งานและการพัฒนาอุตสาหกรรมยานยนต์ไฟฟ้าและส่งเสริมการเรียนรู้เทคโนโลยีสมัยใหม่ด้านยานยนต์ไฟฟ้าเพื่อส่งเสริมการจัดการศึกษาที่เน้นพัฒนาทักษะอาชีพของผู้เรียน อันจะนําไปสู่การสร้างอาชีพและรายได้ที่เหมาะสม ร่วมกันส่งเสริมการผลิตและพัฒนาบุคลากรด้านยานยนต์ไฟฟ้า ผ่านการดําเนินการจัดกิจกรรมประกวด/แข่งขัน การฝึกอบรม การสัมมนาทางวิชาการตลอดจนการส่งเสริมการสร้างทักษะด้านยานยนต์ไฟฟ้าของบุคลากรผ่านการปฏิบัติงานในเครือข่ายอุตสาหกรรมยานยนต์ไฟฟ้าทั้งในและต่างประเทศ #กระทรวงอุตสาหกรรม #prindustry #ผลิตและพัฒนาบุคลากรด้านยานยนต์ไฟฟ้า #ส่งเสริมการใช้ยานยนต์พลังงานสะอาด
รัฐบาลไทย-ข่าวทำเนียบรัฐบาล-รมว.วธ.เป็นประธานกล่าวเปิด โครงการสัมมนาสัญจร ส่งเสริมการสร้างภาพยนตร์เพื่อส่งเสริมศิลปวัฒนธรรมและการท่องเที่ยว ประจำปีงบประมาณ พ.ศ 2564 รูปแบบออนไลน์ ของจังหวัดนครราชสีมา
วันศุกร์ที่ 24 กันยายน 2564
รมว.วธ.เป็นประธานกล่าวเปิด โครงการสัมมนาสัญจร ส่งเสริมการสร้างภาพยนตร์เพื่อส่งเสริมศิลปวัฒนธรรมและการท่องเที่ยว ประจําปีงบประมาณ พ.ศ 2564  รูปแบบออนไลน์ ของจังหวัดนครราชสีมา
รมว.วธ.เป็นประธานกล่าวเปิด โครงการสัมมนาสัญจร ส่งเสริมการสร้างภาพยนตร์เพื่อส่งเสริมศิลปวัฒนธรรมและการท่องเที่ยว ประจําปีงบประมาณ พ.ศ 2564  รูปแบบออนไลน์ ของจังหวัดนครราชสีมา
วันที่ ๒๓ กันยายน ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานกล่าวเปิด โครงการสัมมนาสัญจร ส่งเสริมการสร้างภาพยนตร์เพื่อส่งเสริมศิลปวัฒนธรรมและการท่องเที่ยว ประจําปีงบประมาณ พ.ศ 2564 รูปแบบออนไลน์ ของจังหวัดนครราชสีมา โดยมีนางยุพา ทวีวัฒนะกิจบวร ปลัดกระทรวงวัฒนธรรม กล่าวรายงาน มีนายกอบชัย บุญอรณะ ผู้ว่าราชการจังหวัดนครราชสีมา กล่าวคําปรารภ และมีวิทยากร ผู้ทรงคุณวุฒิ สํานักงานวัฒนธรรมจังหวัดทั่วประเทศ และผู้ที่สนใจ เข้าร่วมผ่านระบบออนไลน์ ZOOM และถ่ายทอดสดผ่านทางเฟซบุ๊กแฟนเพจ facebook: กระทรวงวัฒนธรรม
รัฐบาลไทย-ข่าวทำเนียบรัฐบาล-โฆษกรัฐบาลสวน”ประเสริฐ” ยันนายกฯ ไม่ได้ละเลยทุจริตเพราะกลัวกระทบเสถียรภาพรัฐบาล
วันศุกร์ที่ 10 ธันวาคม 2564
โฆษกรัฐบาลสวน”ประเสริฐ” ยันนายกฯ ไม่ได้ละเลยทุจริตเพราะกลัวกระทบเสถียรภาพรัฐบาล
โฆษกรัฐบาลสวน”ประเสริฐ” ยันนายกฯ ไม่ได้ละเลยทุจริตเพราะกลัวกระทบเสถียรภาพรัฐบาล แจงทุกคณะทํางานมีผู้เชี่ยวชาญเฉพาะด้านนําเสนอปัญหาและวิธีการแก้ไข ย้อน “เพื่อไทย” อคติบังตา ถึงมองไม่เห็นเหมือนกับที่ประชาชนเห็น
วันนี้ 10 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายประเสริฐ จันทรรวงทอง ส.ส.นครราชสีมา และเลขาธิการพรรคเพื่อไทย ระบุว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม สอบตกในการจัดการปัญหาทุจริตคอร์รัปชัน เพราะกลัวกระทบกับเสถียรภาพทางการเมืองของรัฐบาลว่า ยืนยันว่า พล.อ.ประยุทธ์ให้ความสําคัญกับประชาชนมากกว่าเสถียรภาพทางการเมือง จึงกําชับหนักแน่นและเด็ดขาดกับการทุจริตคอร์รัปชัน ทําให้รัฐบาลชุดนี้ไม่มีการทุจริตเหมือนกับรัฐบาลในอดีต ที่มีอดีตนายกฯ หนีคดีไปอยู่ต่างประเทศ และปล่อยให้อดีตรัฐมนตรีติดคุกเพียงลําพัง ซึ่งประชาชนยังจําได้ดี ทั้งนี้ รัฐบาลพร้อมรับฟังข้อเสนอแนะจากทุกฝ่าย ซึ่งจะเห็นได้จากคณะทํางานชุดต่างๆ นั้น มีผู้เชี่ยวชาญเฉพาะด้านมานําเสนอปัญหาและวิธีการแก้ไขร่วมกับท่านนายกฯ ไม่เคยทําแบบวัน แมน โชว์เหมือนกับอดีตผู้นําบางคน
"ที่ฝ่ายค้านบอกว่าได้สะท้อนปัญหามาโดยตลอด แต่รัฐบาลไม่สนใจระงับยับยั้งแก้ไขนั้น ฝ่ายค้านวันนี้ไม่เหมือนฝ่ายค้านในอดีต ที่ทําหน้าที่ตรวจสอบการบริหารงานของรัฐบาลแบบฝ่ายค้านมืออาชีพ มีหลักฐานมาอ้างอิงชัดเจน ไม่ใช่เอาข่าวมาตัดแปะ หรือเห็นว่าเรื่องไหนกําลังอยู่ในกระแสก็กระโดดเกาะเขาไปด้วยอย่างทุกวันนี้ หลายครั้งที่ฝ่ายค้านปากบอกว่านําเสนอข้อมูลความผิดปกติต่างๆ แต่กลับกลายเป็นข้อมูลที่นํามาอภิปรายนั้นผิดปกติเสียเอง แล้วก็ไปด้อยค่าหน่วยงานที่เกี่ยวข้องว่า เรื่องที่เกี่ยวข้องกับพรรคร่วมรัฐบาลนั้นเดินช้า แต่ของฝ่ายตรงข้ามกลับดําเนินการอย่างรวดเร็ว ยืนยันว่า ท่านนายกฯ ไม่เคยนิ่งเฉยกับการทุจริต เชื่อว่าประชาชนดูออก คงมีแค่ฝ่ายค้านที่ดูไม่ออก เพราะอคติบังตา" นายธนกร กล่าว
///////
รัฐบาลไทย-ข่าวทำเนียบรัฐบาล-​PM urges schools to be well prepared for opening of new semester in May
วันศุกร์ที่ 22 เมษายน 2565
​PM urges schools to be well prepared for opening of new semester in May
​PM urges schools to be well prepared for opening of new semester in May
April 21, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha called on education institutions throughout the country to prepare for the opening of the new semester in May 2022 in a bid to ensure safety according to the public health measures. Learning could be either onsite, online, or hybrid, while buildings, teachers and related equipment should be prepared for all the learning modes. Ministry of Education has been instructed to assign each educational service areas to conduct close monitoring to prevent COVID-19 related problem and crisis after school reopening.
According to the Government Spokesperson, schools must abide by and comply with universal prevention with six principal measures (social distancing, mask wearing, hand washing, temperature testing, reducing crowdedness, and cleaning or DMHT-RC), six additional measures (self-care, using serving spoon, eating hot foods, tracking movement, checking oneself, and quarantine or SSET-CQ), and the seven intensive measures for educational institutions: 1) self-evaluating via Thai Stop COVID Plus (TSC)+ platform, and reporting to MOE COVID, 2) small bubbles of classroom activities, 3) providing clean and nutritious food, 4) ensuring standardized ventilation and waste management system, 5) preparing school isolation facility, 6) providing sealed routes for commuting students and staff, and 7) setting up school pass system. At least 85% of school personnel and students must be properly vaccinated. Parents should also warn their children to always wear mask, and avoid large group of gathering and sharing things with friends. Classroom seating must be distanced and air conditioner should not be turned on for over 2 consecutive hours.
As of today (April 21, 2022), a total of 21,931 new confirmed cases is reported, among which 21,816 were found domestically, and 115 from overseas traveling. The total of 129 deaths and 24,619 recoveries were reported with 188,926 active cases. From January 1, 2022, cumulative number of cases are 1,882,795, and cumulative number of recoveries, 1,721,418. There are 2,021 active case patients who have developed pneumonia (an average of 26 persons per province). Bed occupancy rate is 25.1%.
รัฐบาลไทย-ข่าวทำเนียบรัฐบาล-ครม. เคาะแผนที่ “One Map” ใน 11 จังหวัด ใช้มาตราส่วน 1 : 4000 แก้ปัญหาพื้นที่ทับซ้อน
วันพฤหัสบดีที่ 10 กุมภาพันธ์ 2565
ครม. เคาะแผนที่ “One Map” ใน 11 จังหวัด ใช้มาตราส่วน 1 : 4000 แก้ปัญหาพื้นที่ทับซ้อน
.....
ที่ประชุม ครม. (8 ก.พ. 65) เห็นชอบผลดําเนินการปรับปรุงแผนที่แนวเขตที่ดินของรัฐแบบบูรณาการ มาตราส่วน 1 : 4000 (One Map) และรับรองเส้นแนวเขตที่ดินของรัฐ กลุ่มจังหวัดที่ 1 จํานวน 11 จังหวัด ประกอบด้วย นนทบุรี นครปฐม อ่างทอง สิงห์บุรี สมุทรสงคราม กรุงเทพฯ สมุทรปราการ ปทุมธานี พระนครศรีอยุธยา สมุทรสาคร และสุพรรณบุรี
.
การปรับปรุงแผนที่แนวเขตที่ดินฯ ดังกล่าว เป็นการแก้ไขปัญหาที่ดินทับซ้อนของหน่วยงานรัฐ 9 หน่วยงาน คือ กรมป่าไม้ กรมอุทยานแห่งชาติ สัตว์ป่าและพันธุ์พืช กรมทรัพยากรทางทะเลและชายฝั่ง กรมพัฒนาที่ดิน กรมธนารักษ์ กรมที่ดิน กรมพัฒนาสังคมและสวัสดิการ กรมส่งเสริมสหกรณ์ และสํานักงานการปฏิรูปที่ดินเพื่อเกษตรกรรม
.
เนื่องจากแต่ละหน่วยงานมีกฎหมายที่เกี่ยวข้องหลายฉบับ และใช้มาตราส่วนในแผนที่แนบท้ายกฎหมายแตกต่างกัน ส่งผลให้มีพื้นที่ทับซ้อนกว่า 542.35 ล้านไร่ ซึ่งมีมากกว่าพื้นที่ประเทศไทยที่มีประมาณ 320.7 ไร่
.
ทั้งนี้ หน่วยงานที่เกี่ยวข้อง จะใช้แผนที่ One Map ที่ ครม. ให้ความเห็นชอบแทนแผนที่แนบท้ายกฎหมาย และดําเนินการให้แล้วเสร็จภายใน 360 วัน
.
อ่านเพิ่มเติม คลิกhttps://www.thaigov.go.th/news/contents/details/51368
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ บรรยายพิเศษ เรื่อง “PDPA และ อุตสาหกรรมท่องเที่ยว”
วันเสาร์ที่ 27 สิงหาคม 2565
รองปลัดกระทรวงดิจิทัลฯ บรรยายพิเศษ เรื่อง “PDPA และ อุตสาหกรรมท่องเที่ยว”
รองปลัดกระทรวงดิจิทัลฯ บรรยายพิเศษ เรื่อง “PDPA และ อุตสาหกรรมท่องเที่ยว”
เมื่อวันที่26สิงหาคม2565 ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมทําหน้าที่เลขาธิการคณะกรรมการคุ้มครองข้อมูลส่วนบุคคลบรรยายพิเศษ" PDPAและอุตสาหกรรมท่องเที่ยว"เพื่อเสริมสร้างความรู้ความเข้าใจเกี่ยวกับสาระสําคัญของพ.ร.บ.คุ้มครองข้อมูลส่วนบุคคลฯ(PDPA)รวมทั้งแนวทางปฏิบัติเพื่อให้เป็นไปตามข้อกําหนดในกฎหมายต่อกรมการท่องเที่ยวและอุตสาหกรรมท่องเที่ยวและเป็นการบรรยายพิเศษเนื่องในวันครบรอบ20ปีสถาปนากรมการท่องเที่ยว
มีเนื้อหาบรรยายประกอบด้วยหลักการของพ.ร.บ.ข้อมูลส่วนบุคคลฯขอบเขตการบังคับใช้ ตลอดจนแนวทางการดําเนินงานให้สอดคล้องกับกฎหมายและกรณีศึกษานอกจากนี้ได้มีการแลกเปลี่ยนความเห็นและตอบคําถามที่เกี่ยวข้อง
***************
รัฐบาลไทย-ข่าวทำเนียบรัฐบาล-“ชัยวุฒิ” โชว์วิสัยทัศน์เวที APEC Digital Future หนุนรัฐ-เอกชนผนึกกำลังสู้ภัยไซเบอร์และโซเชียล
วันจันทร์ที่ 4 ตุลาคม 2564
“ชัยวุฒิ” โชว์วิสัยทัศน์เวที APEC Digital Future หนุนรัฐ-เอกชนผนึกกําลังสู้ภัยไซเบอร์และโซเชียล
“ชัยวุฒิ” โชว์วิสัยทัศน์เวที APEC Digital Future หนุนรัฐ-เอกชนผนึกกําลังสู้ภัยไซเบอร์และโซเชียล
“ชัยวุฒิ”รมว.ดีอีเอสร่วมเวทีAPEC Digital Futureผ่านระบบการประชุมทางไกลโชว์วิสัยทัศน์การพัฒนาและการขับเคลื่อนไปสู่เศรษฐกิจดิจิทัลของไทยเสนอไอเดียให้ภาครัฐร่วมมือกับภาคเอกชนในแต่ละเขตเศรษฐกิจเอเปคผนึกกําลังรับมือกับภัยคุกคามทางไซเบอร์และเครือข่ายสังคมออนไลน์
วันนี้(4ต.ค.64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ได้เข้าร่วมงานAPEC Digital Futureผ่านระบบการประชุมทางไกลพร้อมกับเข้าร่วมอภิปรายในเวทีเสวนาร่วมกับMr. David Clarkรัฐมนตรีว่าการกระทรวงเศรษฐกิจดิจิทัลของนิวซีแลนด์Ms. Anna Curzonเจ้าหน้าที่ระดับสูงด้านผลิตภัณฑ์ของบริษัทซีโร(Xero)และสมาชิกของสภาที่ปรึกษาภาคธุรกิจของเอเปค(APEC Business Advisory Council - ABAC)และMr. Mike Yehรองประธานฝ่ายกฎหมายและนโยบายบริษัทไมโครซอฟท์ประจําเอเชียโดยได้มีการหารือในหัวข้อนโยบายเทคโนโลยีดิจิทัลและแนวทางการพัฒนาเพื่อส่งเสริมการค้าระหว่างประเทศและการเติบโตทางเศรษฐกิจที่ยั่งยืนและมีส่วนร่วมของภูมิภาคเอเชีย–แปซิฟิก
นายชัยวุฒิกล่าวว่าได้แสดงวิสัยทัศน์ในเวทีเสวนานี้เกี่ยวกับการพัฒนาและการขับเคลื่อนไปสู่เศรษฐกิจดิจิทัลของไทยรวมถึงเสนอให้ภาครัฐร่วมมือกับภาคเอกชนในแต่ละเขตเศรษฐกิจเอเปคตระหนักถึงการส่งเสริมความร่วมมือในการรับมือกับภัยคุกคามทางไซเบอร์และเครือข่ายสังคมออนไลน์(Social Media)การค้ามนุษย์การสร้างความเชื่อมั่นในการเข้าถึงอินเทอร์เน็ตเพื่อให้ภาคประชาชนและภาคอุตสาหกรรมสามารถใช้ประโยชน์จากเทคโนโลยีดิจิทัลได้อย่างมั่นใจและนําไปสู่การพัฒนาเศรษฐกิจและสังคมของภูมิภาค
สําหรับงานเสวนาดังกล่าวเกิดจากความร่วมมือระหว่างบริษัทไมโครซอฟท์และคณะทํางานด้านเอเปคของรัฐบาลนิวซีแลนด์เป็นส่วนหนึ่งของกิจกรรมเพื่อส่งเสริมความร่วมมือด้านธุรกิจภายใต้กรอบความร่วมมือเอเปคโดยงานหลักจัดขึ้นณนครโอ๊คแลนด์ประเทศนิวซีแลนด์และผ่านระบบการประชุมทางไกลพร้อมกับถ่ายทอดสดผ่านระบบAPEC NZWebsiteโดยมีผู้เข้าร่วมงานประมาณ150คนประกอบด้วยเจ้าหน้าที่ระดับสูงและผู้บริหารระดับสูงของรัฐบาลนักยุทธศาสตร์นักวิชาการนักวิจัยและสื่อมวลชน
โดยในโอกาสนี้ รมว.ดีอีเอสได้แสดงความยินดีกับความสําเร็จของนิวซีแลนด์ในฐานะเจ้าภาพเอเปคปี2564และการเป็นเจ้าภาพเอเปคของไทยในปี2565อีกด้วย
*************
รัฐบาลไทย-ข่าวทำเนียบรัฐบาล-นายกฯ กล่าวเนื่องในวันข้าวและชาวนาแห่งชาติ ประจำปี 2565 ยืนยันรัฐบาลยกระดับคุณภาพชีวิตชาวนาให้ดีขึ้น ผ่านนโยบายการประกันรายได้ เพื่อให้พี่น้องชาวนาทุกคนมีหลักประกันรายได้ที่มั่นคง
วันอาทิตย์ที่ 5 มิถุนายน 2565
นายกฯ กล่าวเนื่องในวันข้าวและชาวนาแห่งชาติ ประจําปี 2565 ยืนยันรัฐบาลยกระดับคุณภาพชีวิตชาวนาให้ดีขึ้น ผ่านนโยบายการประกันรายได้ เพื่อให้พี่น้องชาวนาทุกคนมีหลักประกันรายได้ที่มั่นคง
นายกฯ กล่าวเนื่องในวันข้าวและชาวนาแห่งชาติ ประจําปี 2565 ยืนยันรัฐบาลยกระดับคุณภาพชีวิตชาวนาให้ดีขึ้น ผ่านนโยบายการประกันรายได้ เพื่อให้พี่น้องชาวนาทุกคนมีหลักประกันรายได้ที่มั่นคง
วันที่ 5 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวเนื่องในวันข้าวและชาวนาแห่งชาติ ประจําปี 2565 ซึ่งตรงกับวันที่ 5 มิถุนายนของทุกปี เพื่อเชิดชูเกียรติสร้างขวัญกําลังใจให้แก่ชาวนาไทยทั่วประเทศในฐานะผู้ผลิตอาหารหลักให้กับประชาชน รวมทั้งเพื่อรําลึกถึงความสําคัญของข้าวในฐานะเป็นพืชหลักและมีความสําคัญต่อวิถีชีวิตของคนไทยตั้งแต่อดีตจนถึงปัจจุบัน
โอกาสนี้ นายกรัฐมนตรี ย้ําว่า “ข้าว” ถือเป็นอัตลักษณ์ทางด้านวัฒนธรรมที่สามารถสะท้อนให้เห็นถึงความผูกพันระหว่างชุมชนชาวนาไทยมาอย่างยาวนาน และได้มีการถ่ายทอดมรดกทางภูมิปัญญาในการปลูกข้าวจากรุ่นสู่รุ่น โดยยังคงวิถีชีวิตและอัตลักษณ์ข้าวไทย ตั้งแต่ขั้นตอนการปลูก ไปจนถึงการแปรรูป จวบจนปัจจุบันได้มีการนําเทคโนโลยีและนวัตกรรมมาช่วยในการพัฒนาศักยภาพการผลิตข้าวไทยจนมีชื่อเสียงในระดับโลก
นายกรัฐมนตรีกล่าวว่า ด้วยความสําคัญที่ผูกพันลึกซึ้งระหว่างข้าวและชาวนา ที่มีมาอย่างยาวนาน คณะรัฐมนตรีจึงได้มีมติให้วันที่ 5 มิถุนายนของทุกปี เป็น “วันข้าวและชาวนาแห่งชาติ” เพื่อให้ประชาชนคนไทยทุกคนได้ตระหนักถึงคุณค่าของข้าว ที่ผูกพันกับวิถีชีวิตของคนไทยมาอย่างยาวนาน รวมทั้งความสําคัญของชาวนาทั้ง 4.7 ล้านครัวเรือนทั่วประเทศ ในฐานะที่เป็นผู้สร้างความมั่นคงด้านอาหารให้แก่ประเทศชาติ และเป็นผู้ธํารงรักษาไว้ซึ่งประเพณีวัฒนธรรมท้องถิ่นของไทย
พร้อมกันนี้ นายกรัฐมนตรีกล่าวว่ารัฐบาลเข้าใจถึงปัญหาของชาวนาที่ต้องเผชิญ ทั้งเรื่องปัญหาผลผลิตราคาตกต่ํา ต้นทุนการผลิตที่สูงขึ้น และสถานการณ์ที่เกิดจากภัยธรรมชาติ รวมทั้งผลกระทบที่เกิดจากการแพร่ระบาดของโรคติดเชื้อไวรัสโคโรนา 2019 ซึ่งรัฐบาลได้ขับเคลื่อนทุกวิถีทางในการแก้ไขปัญหา เยียวยา และฟื้นฟูเศรษฐกิจและสังคม เพื่อสร้างความเข้มแข็งกระจายไปสู่ฐานราก รวมถึงการยกระดับคุณภาพชีวิตชาวนาให้ดีขึ้น ผ่านนโยบายการประกันรายได้ เพื่อให้ชาวนาทุกคนได้มีหลักประกันรายได้ที่มั่นคง พร้อมทั้งมุ่งเน้นการพัฒนาสายพันธุ์และการรับรองพันธุ์ข้าวที่ตรงกับความต้องการของผู้บริโภค และสามารถแข่งขันในตลาดได้ รวมไปถึงสนับสนุนการรวมกลุ่มของชาวนาในการทํานาแบบแปลงใหญ่ เพื่อเพิ่มพูนอํานาจในการต่อรองราคาผลผลิต และลดต้นทุนปัจจัยการผลิต พร้อมทั้ง ส่งเสริมให้มีการนําเทคโนโลยีและนวัตกรรมมาประยุกต์ใช้ในการพัฒนาศักยภาพในการบริหารจัดการ และเชื่อมโยงไปสู่ตลาดผู้บริโภคโดยตรง เพื่อให้พี่น้องชาวนามีรายได้และคุณภาพชีวิตที่ดีขึ้นต่อไป
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม เยี่ยมชมการดำเนินงานของสถาบันไทย-เยอรมัน พร้อมยกระดับความสามารถด้านเทคโนโลยีและนวัตกรรมการผลิตอัจฉริยะ
วันพุธที่ 1 มิถุนายน 2565
ผู้บริหารกระทรวงอุตสาหกรรม เยี่ยมชมการดําเนินงานของสถาบันไทย-เยอรมัน พร้อมยกระดับความสามารถด้านเทคโนโลยีและนวัตกรรมการผลิตอัจฉริยะ
ผู้บริหารกระทรวงอุตสาหกรรม เยี่ยมชมการดําเนินงานของสถาบันไทย-เยอรมัน พร้อมยกระดับความสามารถด้านเทคโนโลยีและนวัตกรรมการผลิตอัจฉริยะ
ผู้บริหารกระทรวงอุตสาหกรรม เยี่ยมชมการดําเนินงานของสถาบันไทย-เยอรมัน พร้อมยกระดับความสามารถด้านเทคโนโลยีและนวัตกรรมการผลิตอัจฉริยะ
.
เมื่อวันที่ 31 พฤษภาคม 2565 นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนาย
สุรพล ชามาตย์ รองปลัดกระทรวงอุตสาหกรรม และคณะฯ เยี่ยมชมการดําเนินงานของสถาบันไทย-เยอรมัน
ณ นิคมอุตสาหกรรมอมตะซิตี้ จังหวัดชลบุรี โดยมีนายสมชาย จักรกรีนทร์ ผู้อํานวยการสถาบันไทย-เยอรมัน และ
นายสมหวัง บุญรักษ์เจริญ ที่ปรึกษาสถาบันไทย-เยอรมันพร้อมทีมงาน ให้การต้อนรับและนําเสนอการดําเนินงานของสถาบันฯ
.
สถาบันไทย-เยอรมัน สถาบันเครือข่ายของกระทรวงอุตสาหกรรม เป็นกลไกของรัฐในการพัฒนาและยกระดับความสามารถในการแข่งขันของผู้ประกอบการด้านระบบอัตโนมัติและหุ่นยนต์ ซึ่งสถาบันฯ มี 2 ศูนย์หลัก ได้แก่ 1) ศูนย์เทคโนโลยีการผลิตอัตโนมัติและหุ่นยนต์ และ 2) ศูนย์แม่พิมพ์และเครื่องมือกล ซึ่งให้บริการด้านการออกแบบ ผลิตชิ้นงานอุตสาหกรรมและต้นแบบ รวมทั้งสอบเทียบและรับรองประสิทธิภาพเครื่องจักร บริการงานเชื่อม การพัฒนา
บุคลากรเทคโนโลยีการผลิต การปรับปรุงคุณภาพวัสดุและงานผลิต ให้คําปรึกษา และวิจัยและพัฒนา
.
ซึ่งกระทรวงอุตสาหกรรมมีนโยบายสนับสนุนผู้ประกอบการให้ปรับเปลี่ยนอุตสาหกรรมไทยไปสู่อุตสาหกรรมอนาคต จึงได้มอบหมายให้สถาบันไทย-เยอรมัน ดูเรื่องของหุ่นยนต์และระบบอัตโนมัติเป็นหลัก โดยเป็นองค์กรนําในการเพิ่มผลิตภาพของอุตสาหกรรมเป้าหมาย ด้วยการยกระดับเทคโนโลยี นวัตกรรมและบุคลากร ด้านระบบอัตโนมัติ และหุ่นยนต์ รวมทั้งเครื่องจักรกลและแม่พิมพ์ ให้สามารถแข่งขันได้ในยุคอุตสาหกรรม 4.0 และทางสถาบันฯ มีผู้เชี่ยวชาญจากเครือข่ายศูนย์เทคโนโลยีความเป็นเลิศด้านหุ่นยนต์และระบบอัตโนมัติ ที่พร้อมในการให้คําปรึกษาเทคโนโลยีที่เหมาะสม เพื่อให้สอดคล้องกับอุตสาหกรรมเป้าหมาย เช่น อุตสาหกรรมหุ่นยนต์ อุตสาหกรรมอิเล็กทรอนิกส์อัจฉริยะ อุตสาหกรรมยานยนต์สมัยใหม่ และอุตสาหกรรมเครื่องมือทางการแพทย์
รัฐบาลไทย-ข่าวทำเนียบรัฐบาล-นายกฯ ยินดีกับทีม “ช้างศึก” คว้าแชมป์ฟุตบอลชิงแชมป์แห่งชาติอาเซียน AFF Suzuki Cup 2020 ได้อีกครั้งเป็นของขวัญปีใหม่ให้คนไทย
วันเสาร์ที่ 1 มกราคม 2565
นายกฯ ยินดีกับทีม “ช้างศึก” คว้าแชมป์ฟุตบอลชิงแชมป์แห่งชาติอาเซียน AFF Suzuki Cup 2020 ได้อีกครั้งเป็นของขวัญปีใหม่ให้คนไทย
นายกฯ ยินดีกับทีม “ช้างศึก” คว้าแชมป์ฟุตบอลชิงแชมป์แห่งชาติอาเซียน AFF Suzuki Cup 2020 ได้อีกครั้งเป็นของขวัญปีใหม่ให้คนไทย
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมยินดีกับผลการแข่งขัน AFF Suzuki Cup 2020 ที่ทีมช้างศึกของไทยมอบของขวัญในช่วงเทศกาลปีใหม่ 2565 ให้กับประชาชนและแฟนกีฬา ด้วยการคว้าแชมป์ AFF Suzuki Cup 2020 (ASEAN Football Federation Championship) และสร้างประวัติศาสตร์เป็นแชมป์ในการแข่งขันดังกล่าวเป็นสมัยที่ 6 ซึ่งนายกรัฐมนตรีได้ขอบคุณทุกความทุ่มเทของนักกีฬาทีมชาติไทยและทีมงานทุกคน ที่ได้สร้างผลงานอันยอดเยี่ยม ทั้งนี้ เชื่อมั่นว่า ด้วยความพร้อม ทีมเวิร์ค และศักยภาพของทีมชาติไทย จะสามารถสร้างผลงานที่น่าประทับใจได้อีกมากในอนาคต
ทีมชาติไทยสามารถสร้างสถิติด้วยการคว้าแชมป์อีกสมัย จากการเสมอทีมชาติอินโดนีเซีย ในการแข่งขันรอบชิงชนะเลิศ นัดที่ 2 ในวันที่ 1 มกราคม 2565 เวลา 19.30 น. ณ สนามกีฬาแห่งชาติสิงคโปร์ ไปด้วยคะแนน 2 ต่อ 2 หลังจากเมื่อวันที่ 29 ธันวาคม 2564 เอาชนะอินโดนีเซีย ในการแข่งขันนัดที่ 1 ไปด้วยคะเเนน 4 ต่อ 0 ซึ่งทําให้คะแนนรวมของการแข่งขันรอบชิงชนะเลิศสองนัด ไทยชนะไปด้วยคะแนน 6 ต่อ 2
โฆษกประจําสํานักนายกฯ กล่าวว่า ช้างศึกของไทยไม่ทําให้แฟนบอลชาวไทยผิดหวัง เชื่อมั่นว่า ผลงานของนักกีฬาทุกคนทําให้ชาวไทยชื่นชม และประทับใจ ทั้งนี้ โฆษกรัฐบาลกล่าวว่า รัฐบาลพร้อมและให้ความสําคัญกับการสนับสนุนวงการกีฬาตลอดเวลาที่ผ่านมา เพื่อสรรหาและพัฒนาศักยภาพของประชาชนที่มีความสนใจด้านกีฬาให้ประสบความสําเร็จในเส้นทางกีฬาอาชีพ ตลอดจน รัฐบาลพร้อมพัฒนาองค์ความรู้และบุคลากรด้านการกีฬา และสนับสนุนการจัดกิจกรรมการแข่งขันกีฬาในประเทศ รวมทั้งปรับปรุงการจัดการแข่งขันให้เหมาะสมกับยุคสมัย เพื่อส่งเสริมการฟื้นฟูทางเศรษฐกิจของประเทศต่อไป
ทั้งนี้ ขอฝากให้พี่น้องประชาชนร่วมกันส่งกําลังใจ แรงเชียร์ และติดตามผลงานของทีมช้างศึกไทยและนักกีฬาชนิดอื่น ๆ เพื่อร่วมเป็นหนึ่งกําลังใจให้ทัพนักกีฬาไทยได้สร้างผลงานที่ยอดเยี่ยมต่อไป
ทั้งนี้ การแข่งขัน AFF Suzuki Cup หรือ การแข่งขันฟุตบอลชิงแชมป์แห่งชาติอาเซียน เป็นการแข่งขันกีฬาฟุตบอลที่จัดขึ้นทุกๆ 2 ปี โดยสหพันธ์ฟุตบอลอาเซียน (ASEAN Football Federation: AFF) และประเทศไทยได้รับชัยชนะในการแข่งขันดังรวม 6 ครั้ง ได้แก่ ปี 2539 2543 2545 2557 2559 และในปีนี้
รัฐบาลไทย-ข่าวทำเนียบรัฐบาล-รัฐบาลหนุนผู้ปลูกทุเรียนภาคใต้ใช้ประโยชน์ความตกลงการค้าเสรี FTA
วันอังคารที่ 12 กรกฎาคม 2565
รัฐบาลหนุนผู้ปลูกทุเรียนภาคใต้ใช้ประโยชน์ความตกลงการค้าเสรี FTA
วันอังคารที่ 11 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมการส่งออกอย่างต่อเนื่องโดยสนับสนุนให้เกษตรกร ผู้ประกอบการ และวิสาหกิจชุมชนผู้ปลูกทุเรียนภาคใต้ที่ผลผลิตทยอยออกสู่ตลาดในเดือนนี้ ใช้ประโยชน์จากความตกลงการค้าเสรี หรือ FTA ที่ไทยทํากับไว้กับคู่ค้า ได้แก่ ประเทศในกลุ่มอาเซียน จีน ฮ่องกง ญี่ปุ่น ออสเตรเลีย นิวซีแลนด์ อินเดีย ชิลี และเปรู โดยมี 17 ประเทศที่ยกเลิกภาษีนําเข้าทุเรียนจากไทยแล้ว รวมถึงความตกลง RCEP กับเกาหลีใต้ที่ทยอยลดภาษีนําเข้าทุเรียนไทยจากร้อยละ 36 เหลือร้อยละ 0 ในปี 2574 ทั้งนี้ มูลค่าการส่งออกทุเรียนในช่วงต้นของปี 2565 นี้ มีมูลค่ารวม 721 ล้านเหรียญสหรัฐ ขยายตัวร้อยละ 23 โดยร้อยละ 99 ส่งออกไปยังประเทศคู่ค้า FTA มีตลาดส่งออกที่สําคัญคือ จีน ฮ่องกง และจีนไทเป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ จัดงานประกาศรางวัลองค์กรต้นแบบด้านสิทธิมนุษยชน ปี 2564 Human Rights Awards 2021 ในรูปแบบออนไลน์ รูปโฉมใหม่ภายใต้วิถี New Normal
วันพุธที่ 29 กันยายน 2564
กระทรวงยุติธรรม โดยกรมคุ้มครองสิทธิและเสรีภาพ จัดงานประกาศรางวัลองค์กรต้นแบบด้านสิทธิมนุษยชน ปี 2564 Human Rights Awards 2021 ในรูปแบบออนไลน์ รูปโฉมใหม่ภายใต้วิถี New Normal
กระทรวงยุติธรรม โดยกรมคุ้มครองสิทธิและเสรีภาพ จัดงานประกาศรางวัลองค์กรต้นแบบด้านสิทธิมนุษยชน ปี 2564 Human Rights Awards 2021 ในรูปแบบออนไลน์ รูปโฉมใหม่ภายใต้วิถี New Normal
วันนี้ (วันพุธที่ 29 กันยายน 2564) ระหว่างเวลา 08.30-13.00 น. กรมคุ้มครองสิทธิและเสรีภาพ กระทรวงยุติธรรม โดยกองสิทธิมนุษยชนระหว่างประเทศ และกองยุทธศาสตร์และแผนสิทธิมนุษยชนแห่งชาติ จัดงานประกาศรางวัลองค์กรต้นแบบด้านสิทธิมนุษยชน ปี 2564 ในรูปแบบอนไลน์ โดยได้รับเกียรติจาก นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานกล่าวเปิดงานฯ และนายเรืองศักดิ์ สุวารี อธิบดีกรมคุ้มครองสิทธิและเสรีภาพ เป็นผู้กล่าวรายงาน นอกจากนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้ให้เกียรติร่วมเป็นประธานในช่วงพิธีเปิดงานฯ
ทั้งนี้ มีผู้เข้าร่วมงานฯ จากทุกช่องทางรวมประมาณ 700 คน โดยภายในงานฯ แบ่งออกเป็น 2 ช่วง ดังนี้ ช่วงที่ 1 เป็นการมอบรางวัลองค์กรต้นแบบด้านสิทธิมนุษยชน ปี 2564 ให้แก่องค์กรที่ผ่านเกณฑ์การคัดเลือก ทั้งประเภทภาครัฐ รัฐวิสาหกิจ ภาคธุรกิจ วิสาหกิจเพื่อสังคม และภาคประชาสังคม รวมจํานวนทั้งสิ้น 61 องค์กร (รางวัลดีเด่น จํานวน 35 องค์กร และรางวัลชมเชย จํานวน 26 องค์กร) สําหรับช่วงที่ 2 เป็นการเสวนาแลกเปลี่ยนประสบการณ์การดําเนินงานด้านสิทธิมนุษยชนสําหรับองค์กรที่ชนะเลิศรางวัลองค์กรต้นแบบด้านสิทธิมนุษยชน ปี 2564 ทั้งประเภทภาครัฐ รัฐวิสาหกิจ ภาคธุรกิจ วิสาหกิจเพื่อสังคม และภาคประชาสังคม โดยได้รับเกียรติจาก ดร. เสรี นนทสูติ กรรมการสหประชาชาติว่าด้วยสิทธิทางเศรษฐกิจ สังคม และวัฒนธรรม เป็นผู้ดําเนินการ
ทั้งนี้ งานประกาศรางวัลองค์กรต้นแบบด้านสิทธิมนุษยชน ปี 2564 ได้จัดขึ้นเป็นปีที่ 3 โดยเป็นการมอบรางวัลให้แก่องค์กรที่มีผลการดําเนินงานด้านสิทธิมนุษยชนที่โดดเด่น เพื่อเป็นขวัญกําลังใจ และเป็นแรงกระตุ้นในการขับเคลื่อนงานด้านสิทธิมนุษยชนให้แก่ทุกองค์กร โดยทุกองค์กรที่ได้รับรางวัลนั้น จะเป็นต้นแบบในการถ่ายทอดความรู้และประสบการณ์ การดําเนินงานด้านสิทธิมนุษยชน (Good Practice) เพื่อให้องค์กรต่าง ๆ ได้นําความรู้ดังกล่าวไปต่อยอดและปรับใช้ให้เหมาะสมกับบริบทขององค์กรเพื่อให้เกิดผลอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-รองอธิบดีกรมการข้าวณัฏฐกิตติ์ มุ่งเชื่อมโยงตลาดข้าวอินทรีย์
วันพุธที่ 24 พฤศจิกายน 2564
รองอธิบดีกรมการข้าวณัฏฐกิตติ์ มุ่งเชื่อมโยงตลาดข้าวอินทรีย์
รองอธิบดีกรมการข้าวณัฏฐกิตติ์ มุ่งเชื่อมโยงตลาดข้าวอินทรีย์ หวังกระตุ้นราคาข้าวอินทรีย์ให้สูงขึ้น
วันพุธที่ 24 พฤศจิกายน 2564 นายณัฏฐกิตติ์ ของทิพย์ รองอธิบดีกรมการข้าว ร่วมเป็นเกียรติในกิจกรรมรับซื้อผลผลิตข้าวอินทรีย์ ของกลุ่มวิสาหกิจชุมชนข้าวอินทรีย์เมืองเขมราฐธานี โดยมี ผู้อํานวยการศูนย์เมล็ดพันธุ์ข้าวและศูนย์วิจัยข้าวในภาคตะวันออกเฉียงเหนือ พร้อมด้วย นายสุเทพ คงมาก นายกกิตติมศักดิ์สมาคมชาวนาและเกษตรกรไทย และกรรมการผู้ทรงคุณวุฒินโยบายและบริหารข้าวแห่งชาติ (นบข.) ตลอดจนเกษตรกรในพื้นที่ร่วมกิจกรรม ณ ที่ทําการกลุ่มวิสาหกิจชุมชนข้าวอินทรีย์เมืองเขมราฐธานี ตําบลขามป้อม อําเภอเขมราฐ จังหวัดอุบลราชธานี
นายณัฏฐกิตติ์ กล่าวว่า พลเอกประยุทธ์ จันทร์โอชา นายกรัฐมนตรี มีความเป็นห่วงพี่น้องชาวนาไทยและสืบเนื่องจากพลเอกฉัตรชัย สาริกัลยะ สมัยซึ่งดํารงตําแหน่งรัฐมนตรีว่าการกระทรวงเกษตรและสหกรณ์ มีแนวนโยบายให้กรมการข้าวดําเนินโครงการส่งเสริมการผลิตข้าวอินทรีย์ พื้นที่เป้าหมาย 1 ล้านไร่ โดยมีวัตถุประสงค์เพื่อส่งเสริมกลุ่มเกษตรกรผลิตข้าวอินทรีย์ตามมาตรฐานข้าวอินทรีย์ของกระทรวงเกษตรและสหกรณ์ และเพื่อขยายพื้นที่การผลิตข้าวให้ได้การรับรองมาตรฐานข้าวอินทรีย์ นอกจากนั้นเพื่อให้เกิดการเชื่อมโยงตลาด กรมข้าวจึงนําร่องในพื้นที่อําเภอเขมราฐ จังหวัดอุบลราชธานี ณ กลุ่มวิสาหกิจชุมชนข้าวอินทรีย์เมืองเขมราฐธานี ในการรับซื้อผลผลิตข้าวอินทรีย์ซึ่งถือเป็นที่แรกของประเทศไทย เพื่อเป็นการสนับสนุนและส่งเสริมให้เกษตรกรหันมาปลูกข้าวอินทรีย์ ที่จะทําให้เกษตรกรผู้ทํานามีรายได้ที่เพิ่มขึ้น มีความเป็นอยู่ที่ดีขึ้น รวมทั้งด้านสุขภาพที่ดีจากการบริโภคข้าวที่ปลอดจากสารตกค้างและมลพิษ
รองอธิบดีกรมการข้าว กล่าวต่อไปว่า กรมการข้าวมีเป้าหมายจะจัดตั้งศูนย์ข้าวชุมชนในพื้นที่อําเภอเขมราฐ เพื่อรองรับการผลิตและกระจายเมล็ดพันธุ์ข้าวอินทรีย์ในภาคอีสานต่อไปในอนาคต โดยกรมการข้าวจะให้การสนับสนุนเมล็ดพันธุ์ต้นทุน และเครื่องจักรกลการเกษตร โดยกลุ่มวิสาหกิจชุมชนข้าวอินทรีย์เมืองเขมราฐธานีจะรับซื้อผลผลิตข้าวอินทรีย์ที่ได้ผ่านการตรวจรับรองระบบกลุ่มตามมาตรฐานข้าวอินทรีย์ ในราคาสูงถึงตันละ 2,000 บาท และจะรับซื้อผลผลิตข้าวอินทรีย์ในระยะปรับเปลี่ยนในราคาตันละ 500 บาท
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พอใจภาพรวมการเปิดประเทศ เปิดเรียนวันแรกเป็นไปด้วยเรียบร้อย แม้จะพบอุปสรรคในการปฏิบัติงานบ้าง ขอทุกฝ่ายยึดมาตรการ COVID Free Setting ยอดผู้ป่วยลดลงต่ำกว่า 9 พัน
วันอังคารที่ 2 พฤศจิกายน 2564
โฆษกรัฐบาลเผย นายกฯ พอใจภาพรวมการเปิดประเทศ เปิดเรียนวันแรกเป็นไปด้วยเรียบร้อย แม้จะพบอุปสรรคในการปฏิบัติงานบ้าง ขอทุกฝ่ายยึดมาตรการ COVID Free Setting ยอดผู้ป่วยลดลงต่ํากว่า 9 พัน
โฆษกรัฐบาลเผย นายก ฯ พอใจภาพรวมการเปิดประเทศ/เปิดเรียนวันแรกเป็นไปด้วยเรียบร้อย แม้จะพบอุปสรรคในการปฏิบัติงานบ้าง ขอทุกฝ่ายยึดมาตรการ COVID Free Setting ยอดผู้ป่วยลดลงต่ํากว่า 9 พัน ผู้รักษาในระบบต่ํากว่าแสนราย เชื่อมั่นว่าระบบสาธารณสุขไทย
วันที่ 2 พฤศจิกายน 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมเจ้าหน้าที่ทุกภาคส่วน ประชาชน ผู้ประกอบกิจการกิจกรรมต่าง ๆ ที่มีส่วนร่วมกันทําให้ภาพรวมการเปิดประเทศต้อนรับนักท่องเที่ยววันแรกจากประเทศที่มีความเสี่ยงต่ํา 63 ประเทศและพื้นที่วานนี้ เป็นไปด้วยความเรียบร้อย สําหรับปัญหาอุปสรรคในการดําเนินการต่าง ๆ ขอให้หน่วยงานที่เกี่ยวข้องเร่งแก้ไขเพื่อให้การดําเนินการดีขึ้น มั่นใจจะมีนักท่องเที่ยวที่ตัดสินใจจะเข้ามาท่องเที่ยวในประเทศปลายปีนี้เพิ่มมากขึ้น ขณะที่ภาพรวมการเปิดเรียนวันแรกทั่วประเทศ ก็ที่น่าพอใจ โดยครู ผู้ปกครองและนักเรียน ให้ความร่วมมือปฏิบัติตามมาตรการ sandbox safety zone in school ซึ่งคาดว่าจะสามารถทยอยเปิดโรงเรียนที่มีความพร้อมเพิ่มเติมได้อีกในระยะต่อไป
โฆษกประจําสํานักนายกรัฐมนตรียังกล่าวถึงจํานวนผู้ป่วยโควิด-19 ในประเทศลดต่ํากว่าต่อเนื่อง แม้จะมีการผ่อนคลายให้มีการดําเนินกิจการกิจกรรมทางสังคมมากขึ้น โดยศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) รายงานยอดผู้ติดเชื้อโควิด-19 วันนี้ (2 พ.ย. 64) มีจํานวน 7,574 ราย ซึ่งลดต่ํากว่าหมื่นต่อเนื่อง และผู้ป่วยที่ยังคงรักษาอยู่ที่ 98,444 ราย ซึ่งเป็นยอดผู้ป่วยในระบบที่ยังคงรักษาตัวอยู่ยอดต่ํากว่าแสนราย ช่วยลดความกดดันระบบสาธารณสุขของไทย สะท้อนประสิทธิภาพจัดการการแพร่ระบาดของโควิด-19 ไทยสามารถควบคุมการแพร่ระบาดอย่างเต็มที่และมีมาตรฐานสูงแม้ประเทศจะเริ่มเปิดกว้างให้มีการทํากิจกรรมมากขึ้น ขณะที่จํานวนผู้รับการฉีดวัคซีน ล่าสุด (1 พฤศจิกายน) จํานวน 76,520,658 โดส แบ่งเป็น เข็มที่ 1 สะสมจํานวน 42,671,447 ราย เข็มที่ 2 สะสมจํานวน 31,444,210 ราย เข็มที่ 3 ฉีดสะสมไปแล้วกว่า 2.4 ล้านโดส รวมทั้งยังจะเร่งกระจายและฉีดวัคซีนเพิ่มเติมในพื้นที่เสี่ยงและกลุ่มเสี่ยง ในจังหวัดภาคเหนือและชายแดนภาคใต้ด้วย
“นายกรัฐมนตรีฝากขอบคุณทุกคน ที่ปรับเปลี่ยน เรียนรู้ วิถีชีวิตแบบ “ปกติใหม่” เน้นการอยู่ร่วมกับไวรัสโควิด-19 ซึ่งนายกรัฐมนตรีและรัฐบาลตัดสินใจเดินหน้าเปิดประเทศมากขึ้นนี้ เพราะต้องการสร้างโอกาสและเพิ่มความหวังให้กับธุรกิจ เอกชน โดยเฉพาะผู้ประกอบการรายย่อยในอุตสาหกรรมบริการต่าง ๆ ได้กลับมาดําเนินกิจการกิจกรรมได้เกือบเหมือนปกติอีกครั้ง อย่างไรก็ตาม ท่านนายกรัฐมนตรียังกําชับให้ทุกหน่วยงานมีมาตรการเฝ้าระวังและแผนเผชิญเหตุ เพื่อป้องกันและควบคุมการแพร่ระบาดไวรัสโควิด-19 ในพื้นที่เสี่ยงและกลุ่มเสี่ยงอย่างเคร่งครัดด้วย” นายธนกร กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” จริงจังแก้ปัญหาลอตเตอรี่เกินราคา แต่งตั้งคณะกรรมการแก้ไขปัญหาผู้ที่ได้รับความเดือดร้อน จากการเสนอขายหรือขายสลากกินแบ่งรัฐบาลในราคาเกินกว่าที่กำหนดฯ
วันศุกร์ที่ 14 มกราคม 2565
โฆษกรัฐบาลเผย “นายกฯ” จริงจังแก้ปัญหาลอตเตอรี่เกินราคา แต่งตั้งคณะกรรมการแก้ไขปัญหาผู้ที่ได้รับความเดือดร้อน จากการเสนอขายหรือขายสลากกินแบ่งรัฐบาลในราคาเกินกว่าที่กําหนดฯ
โฆษกรัฐบาลเผย “นายกฯ” จริงจังแก้ปัญหาลอตเตอรี่เกินราคา แต่งตั้งคณะกรรมการแก้ไขปัญหาผู้ที่ได้รับความเดือดร้อน จากการเสนอขายหรือขายสลากกินแบ่งรัฐบาลในราคาเกินกว่าที่กําหนดฯ มอบ รมต.นร.อนุชา เป็นประธาน ตรวจสอบข้อเท็จจริง รายงานผลการดําเนินการต่อนายกฯ/ครม.
วันนี้ (14 ม.ค. 65) นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามและต้องการแก้ไขปัญหาสลากกินแบ่งรัฐบาลราคาแพงอย่างจริงจัง ล่าสุด นายกรัฐมนตรีได้ลงนามในคําสั่งสํานักนายกรัฐมนตรี ที่ 8/2565 เรื่อง แต่งตั้งคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล โดยมีนายอนุชา นาคาศัย รัฐมนตรีประจําสํานักนายกรัฐมนตรี เป็นประธานกรรมการ นายเสกสกล อัตถาวงศ์ ผู้ช่วยรัฐมนตรีประจําสํานักนายกรัฐมนตรี เป็นรองประธานกรรมการ โดยมี อํานาจ หน้าที่ ดังนี้
1. ตรวจสอบข้อมูล ข้อเท็จจริงเกี่ยวกับปัญหาการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล
2. เสนอแนะแนวทางและมาตรการในการแก้ไขปัญหาความเดือดร้อนจากการเสนอขาย หรือขายสลากกินแบ่งรัฐบาลในราคาเกินกว่าที่กําหนดในสลากกินแบ่ง
3. รายงานผลการดําเนินการ ปัญหา อุปสรรค และข้อเสนอแนะต่อนายกรัฐมนตรี หรือคณะรัฐมนตรี
4. เชิญผู้แทนส่วนราชการ หรือหน่วยงานของรัฐและบุคคล เข้าร่วมประชุมชี้แจงข้อเท็จจริง ให้ข้อมูล รวมทั้งจัดส่งเอกสารที่เกี่ยวข้องเพื่อใช้ประกอบการพิจารณาแก้ไขปัญหา
5. แต่งตั้งคณะอนุกรรมการ หรือคณะทํางานเพื่อช่วยเหลือการปฏิบัติงานได้ตามความเหมาะสม
คณะกรรมการฯ ยังมีกรรมการประกอบด้วย อัยการสูงสุด ปลัดสํานักนายกรัฐมนตรี ปลัดกระทรวงการคลัง ปลัดกระทรวงการพัฒนาสังคมและความมั่นคงของมนุษย์ ปลัดกระทรวงมหาดไทย ปลัดกระทรวงยุติธรรม เลขาธิการคณะกรรมการกฤษฎีกา ผู้อํานวยการสํานักงบประมาณ ผู้บัญชาการตํารวจแห่งชาติ อธิบดีกรมสอบสวนคดีพิเศษ เลขาธิการกองอํานวยการรักษาความมั่นคงภายในราชอาณาจักร เลขาธิการคณะกรรมการป้องกันและปราบปรามการฟอกเงิน ผู้อํานวยการสํานักงานคณะกรรมการนโยบายรัฐวิสาหกิจ และผู้อํานวยการสภาสังคมสงเคราะห์แห่งประเทศไทย
ทั้งนี้ สํานักงานสลากกินแบ่งรัฐบาล จะสนับสนุนและอํานวยความสะดวกในการปฏิบัติงานของคณะกรรมการฯ คณะอนุกรรมการ และคณะทํางานที่ได้รับแต่งตั้งขึ้น
โฆษกประจําสํานักนายกรัฐมนตรี ยังกล่าวว่า นายกรัฐมนตรีกําชับคณะกรรมการฯ ให้ทํางานทันที โดยให้ตรวจสอบหาถึงสาเหตุและปัจจัยที่ทําให้เกิดการขายสลากกินแบ่งรัฐบาลเกินราคา รวมทั้งให้ข้อเสนอแนะในการแก้ปัญหาลอตเตอรี่ขายเกินราคาด้วย เพราะนายกรัฐมนตรีต้องการให้เกิดความเป็นธรรมทั้งแก่ผู้ซื้อและผู้ขายด้วย
รัฐบาลไทย-ข่าวทำเนียบรัฐบาล-นายกรัฐมนตรีวางพานพุ่มดอกไม้ ในนามนายกรัฐมนตรีและคณะรัฐมนตรี เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พ.ศ. 2565
วันพุธที่ 6 เมษายน 2565
นายกรัฐมนตรีวางพานพุ่มดอกไม้ ในนามนายกรัฐมนตรีและคณะรัฐมนตรี เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พ.ศ. 2565
นายกรัฐมนตรีวางพานพุ่มดอกไม้ ในนามนายกรัฐมนตรีและคณะรัฐมนตรี เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พ.ศ. 2565
วันนี้ (6 เม.ย. 65) เวลา 17.00 น. ณ บริเวณปฐมบรมราชานุสรณ์ สะพานพระพุทธยอดฟ้า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม วางพานพุ่มดอกไม้ถวายราชสักการะปฐมบรมราชานุสรณ์ เนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ โดยมีนายดิสทัต โหตระกิตย์ เลขาธิการนายกรัฐมนตรี เข้าร่วมในพิธี
เมื่อนายกรัฐมนตรีเดินทางถึง ได้ถวายความเคารพ ก่อนวางพานพุ่มดอกไม้ถวายราชสักการะปฐมบรมราชานุสรณ์ จํานวน 2 พาน ในนามนายกรัฐมนตรีและคณะรัฐมนตรี แล้วนายกรัฐมนตรีถวายความเคารพ เป็นอันเสร็จพิธี
รัฐบาลไทย-ข่าวทำเนียบรัฐบาล-ไอแบงก์ หนุนชาวใต้ มีบ้านได้ง่ายขึ้น รายได้ 1 หมื่นต่อเดือน ขอสินเชื่อซื้อบ้านได้ ผู้ถือบัตรสวัสดิการแห่งรัฐ ไม่กำหนดรายได้ขั้นต่ำ
วันศุกร์ที่ 24 มิถุนายน 2565
ไอแบงก์ หนุนชาวใต้ มีบ้านได้ง่ายขึ้น รายได้ 1 หมื่นต่อเดือน ขอสินเชื่อซื้อบ้านได้ ผู้ถือบัตรสวัสดิการแห่งรัฐ ไม่กําหนดรายได้ขั้นต่ํา
ธนาคารอิสลามแห่งประเทศไทย (ไอแบงก์) สนับสนุนให้ชาวใต้มีบ้านได้ง่ายขึ้นด้วยสินเชื่อบ้านชายแดนใต้สําหรับผู้ที่ต้องการซื้อที่อยู่อาศัยในพื้นที่ 5 จังหวัดชายแดนภาคใต้ หรือกําลังมองหาสินเชื่อเพื่อซ่อม สร้าง ไถ่ถอน หรือซื้อที่ดินเพื่อก่อสร้างที่อยู่อาศัย
ธนาคารอิสลามแห่งประเทศไทย (ไอแบงก์) สนับสนุนให้ชาวใต้มีบ้านได้ง่ายขึ้นด้วยสินเชื่อบ้านชายแดนใต้สําหรับผู้ที่ต้องการซื้อที่อยู่อาศัยในพื้นที่ 5 จังหวัดชายแดนภาคใต้ หรือกําลังมองหาสินเชื่อเพื่อซ่อม สร้าง ไถ่ถอน หรือซื้อที่ดินเพื่อก่อสร้างที่อยู่อาศัย กําหนดรายได้รวมขั้นต่ํา 10,000 บาทต่อเดือน ให้วงเงินสินเชื่อสูงสุด 5,000,000 บาท ส่วนผู้ถือบัตรสวัสดิการแห่งรัฐ ไม่กําหนดรายได้ขั้นต่ํา ให้วงเงินสูงสุด 1,000,000 บาท พร้อมรับสิทธิ์ อัตรากําไรพิเศษเริ่มต้นที่ 3.00% ต่อปี และฟรีค่าธรรมเนียมจัดทํานิติกรรมสัญญา
โครงการสินเชื่อบ้านชายแดนใต้เป็นโครงการสินเชื่อสําหรับผู้ที่ต้องการซื้อบ้าน สร้างบ้าน ซ่อมแซม ต่อเติม ไถ่ถอนที่อยู่อาศัย หรือซื้อที่ดินเพื่อก่อสร้างที่อยู่อาศัยในพื้นที่ 5 จังหวัดชายแดนภาคใต้ ได้แก่ ปัตตานี นราธิวาส ยะลา สงขลา และสตูล โดยผู้ขอสินเชื่อต้องมีสัญชาติไทย มีภูมิลําเนาอาศัยอยู่ที่ใดก็ได้ในประเทศไทย และนับถือศาสนาใดก็ได้ มีรายได้ขั้นต่ํารวม 10,000 บาทต่อเดือน ให้วงเงินสินเชื่อสูงสุด 5,000,000 บาท ผ่อนได้นานสูงสุด 35 ปี คิดอัตรากําไรเริ่มต้นที่ 3.25% ต่อปี ใน 2 ปีแรก พิเศษ! สําหรับผู้ถือบัตรสวัสดิการแห่งรัฐ ไม่กําหนดรายได้ขั้นต่ํา ให้วงเงินสูงสุด 1,000,000 บาท อัตรากําไรเริ่มต้นที่ 3.00% ต่อปี ใน 2 ปีแรก ผ่อนได้นานสูงสุด 35 ปี พร้อมฟรีค่าธรรมเนียมจัดทํานิติกรรมสัญญา ทั้งนี้หากทําประกันตะกาฟุลคุ้มครองวงเงินสินเชื่อ MRTA, MLTA เต็มวงเงิน 100%ของสินเชื่อที่ได้รับอนุมัติ ระยะเวลาคุ้มครองขั้นต่ํา10 ปี หรือตลอดอายุสัญญา ลดอัตรากําไรลงอีก 0.25% ในปีแรก
ผู้สนใจสามารถติดยื่นขอสินเชื่อได้แล้วตั้งแต่วันนี้ - 31 ธันวาคม 2565 ที่ ไอแบงก์ ทุกสาขาในพื้นที่ 5 จังหวัดชายแดนภาคใต้ หรือสอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
*หมายเหตุ:
1. “อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-กรมบัญชีกลาง ชี้แจงเกี่ยวกับบำเหน็จบำนาญในปัจจุบัน ไม่มีปรับลดหรือยกเลิกแต่อย่างใด ย้ำ!! อย่าหลงเชื่อข่าวลือ
วันอังคารที่ 22 กุมภาพันธ์ 2565
กรมบัญชีกลาง ชี้แจงเกี่ยวกับบําเหน็จบํานาญในปัจจุบัน ไม่มีปรับลดหรือยกเลิกแต่อย่างใด ย้ํา!! อย่าหลงเชื่อข่าวลือ
ตามที่มีการแชร์ข้อความในสื่อออนไลน์เกี่ยวกับการยกเลิกบํานาญ การลดเงินบํานาญ การเพิ่มเงินบํานาญ และการรื้อระบบบํานาญ เป็นต้น ซึ่งข้อความดังกล่าวไม่เป็นความจริง ก่อให้เกิดความเข้าใจที่ไม่ถูกต้องและตื่นตระหนก
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการแชร์ข้อความในสื่อออนไลน์เกี่ยวกับการยกเลิกบํานาญ การลดเงินบํานาญ การเพิ่มเงินบํานาญ และการรื้อระบบบํานาญ เป็นต้น ซึ่งข้อความดังกล่าวไม่เป็นความจริง ก่อให้เกิดความเข้าใจที่ไม่ถูกต้องและตื่นตระหนก
“กรมบัญชีกลางในฐานะหน่วยงานที่กํากับดูแลเกี่ยวกับเงินบําเหน็จ บํานาญข้าราชการ ขอชี้แจงว่า ปัจจุบันกรมบัญชีกลางยังไม่ได้รับนโยบายให้ลดหรือเพิ่ม รวมทั้งยกเลิกการจ่ายเงินบํานาญให้แก่ข้าราชการบํานาญ อีกทั้ง พระราชบัญญัติบําเหน็จบํานาญข้าราชการ พ.ศ. 2494 และที่แก้ไขเพิ่มเติม ได้นิยามคําว่าบํานาญ หมายถึง เงินตอบแทนความชอบที่ได้รับราชการมาซึ่งจ่ายเป็นรายเดือน กล่าวคือ มีเจตนารมณ์ที่จะตอบแทนการเสียสละปฏิบัติงานให้กับประเทศมาด้วยดีเป็นระยะเวลาหนึ่ง ดังนั้น จึงขอเตือนให้ผู้ที่เกี่ยวข้อง อย่าหลงเชื่อข้อความดังกล่าว ทั้งนี้ ขอให้ติดตามข่าวสารจากช่องทางต่าง ๆ ของกรมบัญชีกลางเท่านั้น หรือสอบถามได้ที่ Call Center กรมบัญชีกลาง 02 270 6400” โฆษกกรมบัญชีกลางกล่าว